stanford-oval/wikipedia huggingface dataset:
Banana Yoshimoto

| Mahoko Yoshimoto> 吉本 真秀子.Henkilötiedot |
| --- | --- |
Syntynyt: 24. heinäkuuta 1964 (ikä 60) Tokio, Japani
Kansalaisuus:   Japani
Ammatti:  kirjailija
Puoliso:  Hiroyoshi Tahata
Kirjailija
Salanimi: Banana Yoshimoto
Äidinkieli: japani
Esikoisteos:  Moonlight Shadow (novelli)
Aiheesta muualla
(japaniksi) Kotisivut
Löydä lisää kirjailijoitaKirjallisuuden teemasivulta
Banana Yoshimoto (jap. よしもと ばなな, s. 24. heinäkuuta 1964 Tokio) on japanilaisen kirjailija Mahoko Yoshimoton (jap. 吉本 真秀子, Yoshimoto Mahoko) taiteilijanimi.
Yoshimoton isä oli tunnettu runoilija ja kriitikko Takaaki Yoshimoto ja sisko Haruno Yoiko sarjakuvapiirtäjä.
Hän valmistui Nihon Yliopiston taidelinjalta pääaineenaan kirjallisuus. Noihin aikoihin hän otti taiteilijanimekseen ”Banana”, koska hän piti banaanin kukista.
Yoshimoto aloitti uransa työskennellessään golf-kerhon ravintolassa tarjoilijana vuonna 1987. Hänen innoittajiaan olivat Stephen Kingin muut kuin kauhuteokset. Myöhemmin hän on nimennyt esikuvikseen kirjailijat Truman Capoten sekä Isaac Bashevis Singerin.
Ensimmäinen romaani, Kitchen, oli välitön menestys, josta otettiin yksin Japanissa 60 painosta. Kirjasta on tehty myös kaksi elokuvaa, toinen Japanissa ja toinen Hongkongissa.
Aiheesta muualla

Official Banana Yoshimoto Site
Article from Metropolis
Bananamania
Romantic Love in the Early Fiction of Banana Yoshimoto (Arkistoitu – Internet Archive)
"Banana Yoshimoto's brand-new era" -(J-pop.com overview)
Beurre d'Ardenne

Beurre d'Ardenne on voi, jota valmistetaan Ardennien alueella Belgiassa. Sille on myönnetty Euroopan unionin suojattu alkuperänimitys.
Beurre d'Ardennea on valmistettu 1800-luvulta lähtien. Ennen tätä maidontuotanto oli vähäistä, mutta se kasvoi 1870-luvulla. Jotta voita voidaan kutsua Beurre d'Ardenneksi, pitää se tuottaa Luxembourgin provinssissa tai sitä ympäröivissä alueilla, jotka sijaitsevat Namurin ja Liègen provinsseissa. Beurre d'Ardennea voidaan valmistaa suolaamattomana (doux) tai suolattuna (salé). Se sai Euroopan unionin suojatun alkuperänimityksen 21. kesäkuuta 1996.
Baduizm

| Baduizm Erykah Badu |
| --- | --- | --- |

Studioalbumin tiedot
 Julkaistu: 11. helmikuuta 1997
 Tuottaja(t): Erykah Badu, Madukwu Chinwah, Bob Power, JaBorn Jamal, Ike Lee III, The Roots, Richard Nichols, James Poyser, Tone the Backbone, Jaífar Barron, Robert Bradford
 Tyylilaji: R&B, neo soul
 Kesto: 58.15
 Levy-yhtiö: Kedar, Universal
Erykah Badun muut julkaisut
|   | Baduizm 1997 | Live 1997 |
Baduizm on yhdysvaltalaisen laulaja-lauluntekijän Erykah Badun debyyttialbumi. Albumi julkaistiin 11. helmikuuta 1997 Kedar Recordsin ja Universal Recordsin kautta. Albumi nosti Badun kuuluisuuteen ja auttoi tekemään sen julkaisun aikaan 25-vuotiaasta Badusta neo soulin kirkkaimpia tähtiä.
Levyltä julkaistiin singlenä kappaleet ”On & On”, ”Next Lifetime”, ”Otherside of the Game” ja ”Apple Tree”.
Palkinnot ja menestys

Baduizm sai neljä ehdokkuutta ja voitti vuoden R&B-albumin palkinnon vuoden 1998 Grammy-gaalassa. Albumi oli Billboard 200 -listalla toisella sijalla ja ensimmäisenä R&B/Hip-hop-listalla.
Rolling Stone on listannut Baduizmin sijalle 89 omalla 500 Greatest Albums of All Time -listallaan.
Kappaleet

Rimshot (intro) - 1.57
On & On - 3.46
Appletree - 4.25
Other Side of the Game - 6.33
Sometimes - Mix #9 - 0.44
Next Lifetime - 6.26
Afro - Freestyle skit - 2.04
Certainly - 4.43
4 Leaf Clover - 4.34
No Love - 5.08
Drama - 6.02
Sometimes - 4.10
Certainly - Flipped It - 5.26
Rim Shot (outro) - 2.19
Bedlam (täsmennyssivu)

Wikisanakirjassa on tähän liittyvä sananselitys: .
Bedlam voi tarkoittaa ainakin seuraavia:
Bedlam, psykiatrinen sairaala Lontoossa
Bedlam, kylä North Yorkshiressä, Englannissa
Tohtori Bedlam, DC Comicsin sarjakuvahahmo
Bedlam, vuoden 1946 kauhuelokuva
Bedlam, Twilightningin EP-levy vuodelta 2006
Bedlamin kuutio, kolmiulotteinen älypeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bedlam”, voi hakea sivunnimihaulla, laajalla sivunnimihaulla tai tekstihaulla.
Beat-Sofi Granqvist

Beat-Sofi Granqvist
Beat-Sofi Granqvist (1869 – 1960) oli suomalainen näyttelijä ja floristi.
Beat-Sofi Granqvistin vanhemmat olivat Porin yläalkeiskoulun matematiikan ja luonnonhistorian kollega Karl Emil Granqvist (1830–1889) ja hänen ensimmäinen vaimonsa Maria Sofia Nyström. Granqvist oli Kaarlo Bergbomin oppilaana ja näytteli Ruotsalaisessa teatterissa Helsingissä ja Turussa 1890–1894 ja 1904–1909. Hän kävi myös kiertueella Ruotsissa.
Granqvist opiskeli 1910-luvulla Saksassa Dresdenissä ja Steibnitzissä tekokukkien valmistusta. Suomeen palattuaan hän perusti maan ensimmäisen tekokukkatehtaan asuntonsa yhteyteen Pieni Roobertinkatu 4-6:een.
Elokuvarooleja

Rakkauden kaikkivalta – Amor omnia 1922, Adèle von Wildheim
Bambutimali

| Bambutimali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Timalit Timaliidae
Suku::  Timalia
Laji::  pileata
Kaksiosainen nimi
 Timalia pileata  Horsfield, 1821 
Alalajit
 T. p. bengalensis  T. p. dictator  T. p. intermedia  T. p. patriciae  T. p. pileata  T. p. smithi 
Katso myös
   Bambutimali Wikispeciesissä   Bambutimali Commonsissa 
Infobox OKNimi-testi OKIUCN-testi OK: 
Bambutimali (Timalia pileata) on timaleihin kuuluva lintulaji. Lajia tavataan Etelä-, Kaakkois- ja Itä-Aasiassa.
Koko ja ulkonäkö

Bambutimali kasvaa 15–17 cm pitkäksi. Sukupuolet muistuttavat toisiaan ulkonäöltään. Lajin pää, kurkku ja rinta ovat valkoiset. Rinnassa on tummia viiruja. Nokan ja silmien välinen alue on musta ja päälaki punaruskea. Bambutimalin selkä ja siivet ovat ruskeat. Linnun vatsa on kellanruskea.
Levinneisyys ja elintavat

Bambutimalia tavataan Nepalista Vietnamiin ja Kiinan eteläosiin. Lajin elinympäristöä ovat ruovikot, pensaikot, bambutiheiköt ja kosteat ruohomaat. Bambutimali liikkuu pareittain tai korkeintaan kahdeksan linnun ryhminä ja voi liittyyä sekaparviin. Sen ravintoa ovat hyönteiset. Pesimäkausi on toukokuusta heinäkuulle. Naaras munii kahdesta neljään munaa.
Atlantintäplädelfiini

| Atlantintäplädelfiini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Meridelfiinit Stenella
Laji::  frontalis
Kaksiosainen nimi
 Stenella frontalis  (G. Cuvier, 1829) 
Katso myös
   Atlantintäplädelfiini Wikispeciesissä   Atlantintäplädelfiini Commonsissa 
Infobox OKNimi-testi OKIUCN-testi OK: 
Atlantintäplädelfiini  (Stenella frontalis) on meridelfiineihin kuuluva hammasvalaslaji. Sitä tavataan Atlantin valtamerellä, lännessä alue ulottuu eteläisestä Brasiliasta Yhdysvaltojen Uuteen Englantiin, idässä sen levinneisyys ulottuu Angolasta ainakin Marokkoon asti.
Atlantintäplädelfiinin pohjaväri on harmaa, selässä on tummempi "viitta", ja vatsapuoli on valkoinen. Poikasissa ei ole pilkkuja, mutta delfiinin ikääntyessä siihen ilmaantuu yleensä enemmän ja enemmän valkoisia pilkkuja, niin että jotkut yksilöt vaikuttavat kauempaa täysvalkoislta. On myös pilkuttomia yksilöitä. Pituus on 166-229 cm ja paino jopa 143 kg.
Meridelfiinien tieteellinen luokittelu menee luultavasti DNA-tutkimusten perusteella uusiksi, sillä suku Stenella vaikuttaisi olevan parafyleettinen ryhmä.
Aiheesta muualla

Laji.fi: Atlantintäplädelfiini (Stenella frontalis)
ITIS: Stenella frontalis (englanniksi)
University of Michigan, Animal Diversity Web (ADW): Stenella frontalis, Atlantic spotted dolphin (englanniksi)
Food and Agriculture Organization of the United Nations (FAO): Stenella frontalis (englanniksi)
Banana (Kongo)

| Banana |
| --- | --- |
 Banana
 Koordinaatit: 6°1′S, 12°25′E 
Valtio:  Kongon demokraattinen tasavalta
Maakunta:  Keski-Kongo
Väkiluku:  3 100
Infobox OKVirheellinen NIMI-arvo: 
Banana on satamakaupunki Atlantin rannikolla, Kongo-joen suulla Kongon demokraattisessa tasavallassa. Bananan asukasluku on noin 3 100. Se on hallinnollisesti osa Muandaa, joka sijaitsee noin 15 kilometriä pohjoiseen.
Sijainti

Banana sijaitsee niemekkeellä Kongo-joen suiston pohjoisrannalla. Lännessä on Atlantin valtameri rannikon öljykenttineen. Bananasta lähtee 390 kilometriä pitkä öljyputki Kinshasaan. Idässä Kongo-joki muodostaa laajan suistoalueen. Joki on purjehduskelpoinen Matadiin saakka. Etelässä, jokisuiston vastapuolella, noin 20 kilometrin päässä on Angola ja Soyon kaupunki. Pohjoisessa sijaitsee Muanda ja Angolalle kuuluva Cabindan kaistale.
Historia

Banana oli paikallinen orjakaupan keskus 1800-luvulla. Kaupunkia ja sen satamaa kehitettiin huomattavasti 1970- ja 1980-luvuilla ja sinne rakennettiin muun muassa rautatie.
Belweder

| Belweder w Warszawie, pałac Belwederski |
| --- | --- |

Osoite:  ul. Belwederska 54/56
Sijainti:  Varsova, Puola
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Belweder pihan puolelta
Belweder ([bɛlvɛdɛr]) on klassistinen palatsi Varsovassa osoitteessa Belwederska 54/56. Rakennus on rakennettu vuosina 1819–1822 Jakub Kubickin suunnitelman mukaan.
Vuosina 1918–1922 Belweder oli Puolan valtiopäällikön päämaja, tasavallan presidentin vuosina 1922–1926 ja 1945–1952, vuosina 1952–1989 valtioneuvoston puheenjohtajan, vuosina 1989–1993 presidentin. Nykyään Puolan presidenteillä toimistona on Pałac Prezydencki.
Belweder-nimi tarkoittaa myös koko palatsi- ja puistokompleksia.
Babette Haag

Babette Haag (s. 31. lokakuuta 1967 München, Baijeri) on saksalainen lyömäsoittaja, joka on erikoistunut marimbaan.
Haag syntyi huilistin ja harpistin tyttärenä. Hän aloitti pianonsoiton kuusivuotiaana. 17-vuotiaana hän kuuli marimballe sävelletyn konserton, mikä sai hänet innostumaan ennemmin lyömäsoitinten opiskelusta kuin uran luomisesta pianistina. Vuosina 1988–1994 hän opiskeli korkeakoulutasolla patarumpujen ja lyömäsoitinten soittoa Freiburgissa ja Breisgaussa.
Haag aloitti solistisen uransa kaudella 1992–1993 ja on myös ollut patarumpalina eri orkestereiden jäsenenä.
Levytyksiä

Magic Drums (1998)
Impressions for Harp and Marimba (Arparimba-duon osana; 1999)
Magic Marimba (2002)
Melodies for Percussion (2005)
Pas de Deux (2006)
Beeline

VimpelComin Beeline-matkapuhelinbrandin myymälä.
Beeline (ven. Била́йн) on eräs Venäjän kolmesta suurimmasta  matkapuhelinoperaattoreista. Beeline kuuluu VimpelComiin, (ven. Вымпел-Ко́ммуникации), jonka pääkonttori on Moskovassa.
VimpelComin (Beelinen) tärkeimmät kilpailijat ovat MegaFon ja MTS. Markkina-arvoltaan kaikki kolme kuuluvat Venäjän kahdenkymmenen arvokkaimman pörssiyrityksen joukkoon. RIAraitingin sadan venäläisen suuryritysten vuoden 2014 vertailussa VimpelCom nousi markkina-arvoltaan 10. suurimmaksi venäläisyritykseksi. Yhtiön arvoksi arvioitiin 744,003 miljardia ruplaa vuoden 2013 lopussa (+43,9 % edellisvuoteen).
VimpelCom perustettiin vuonna 1992 yritys aluksi operoi AMPS- ja DAMPS-verkoissa Moskovan alueella. Vuonna 1996 VimpelComista tuli ensimmäinen venäläinen yritys joka listattiin New Yorkin pörssissä.
Tammikuussa 2005 yrityksellä oli yli 25 miljoonaa asiakasta 74:ssä Venäjän 89:stä alueesta. Yhtiö toimii myös monissa IVY-maissa.
Aiheesta muualla

Wikimedia Commonsissa on kuvia tai muita tiedostoja aiheesta .
Beelinen viralliset sivut (Arkistoitu – Internet Archive) (venäjäksi)
Belyi (saari)

Belyin saari satelliittikuvassa.
| --- | --- |
Sijainti:  Jamalin piiri Jamalin Nenetsia Venäjä
Vesialue:  Karanmeri 
Korkein kohta:  24 m
Pinta-ala:  1 900 km²
muokkaa - muokkaa wikitekstiä - muokkaa Wikidataa
Belyi (ven. Белый остров, Belyi ostrov) on Karanmeren saari Venäjän Jamalin Nenetsian pohjoisosassa, Jamalin niemimaan pohjoispuolella. Malyginin salmi erottaa saaren Jamalin niemimaasta. Saaren pinta-ala on noin 1 900 neliökilometriä. Maasto on tasaista, tundrakasvillisuuden peittämää, korkeus enimmillään 24 metriä merenpinnan yläpuolelle, laskeutuu loivasti etelään. Monia järviä.
Säähavaintoasema Popov, Belyin saari.
Saarella toimii arktinen säähavaintoasema.
Belyin saaren kartta.
Beuvron-en-Auge

Suojeltu ristikkotalo Beuvron-en-Augessa.
Beuvron-en-Auge [bœv.ʁɔn.ɑ̃.oʒ] on Ranskan kunta Normandian alueella Calvadosin departementissa. Kunnan asukasluku vuonna 2014 oli 210. Kunta kuuluu departementissaan Mézidon-Canonin kantoniin Lisieux’n arrondissementissa.
Beuvron-en-Auge kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Beuvron-en-Auge Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Beuvron-en-Auge
Käännös suomeksi
Berberihevonen

Berberiratsastajia Algeriassa.
Berberihevonen on peräisin esihistorialliselta ajalta ja sillä on ollut suuri vaikutus hevosrotuihinkenen mukaan?. Berberihevosista polveutuvat andalusianhevoset ovat monen hienon hevosrodun esivanhempia.
Ominaisuudet

Berberihevosen risti on jyrkkä, häntä on matalalle kiinnittynyt ja pää on karkeatekoinen joka viittaa alkukantaisiin hevosrotuihin. Berberihevonen on kuitenkin hyvin kestävä ja sisukas. Berberihevonen on myös hyvin ketterä ja nopea lyhyillä matkoilla. Se on myös helppohoitoinen ja hyvä yleisratsu. Säkäkorkeus noin 147-157cm
Historia

Berberihevoset ovat kotoisin Marokosta. Oletetaan että tämä rotu on polveutunut jääkauden paenneista villihevosryhmistä. Jos tämä on totta, tämä rotu on ainakin yhtä vanha kuin toinen esihistoriallinen rotu, arabianhevonen. Teorioita on myös siitä, että berberihevonen olisi jossain vaiheessa risteytyneet arabianhevosen kanssa, mutta berberihevosesta ei löydy juuri mitään arabialaishevosen piirteitä. Nykyään berberihevonen on hienostuneempi kuin varhaiset berberit, jotka veivät berberiratsumiehiä muslimien pyhään sotaan. Berberihevosen alkuperästä ei tiedetä paljon, mutta berberihevosen ja arabianhevosen väliltä löytyy paljon eroa.
Been

Been voi tarkoittaa:
pūngi (myös been), eteläaasialainen kaksoisklarinetti
Sukunimenä

Isaac Béen (1888–1962), ruotsalainen pappi ja kirkkoherra
Mario Been (s. 1963), alankomaalainen jalkapallovalmentaja ja entinen pelaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Atomikallo

| Atomikallo |
| --- | --- |
Luoja(t):  Gerry Conway ja Curt Swan
Kustantamo:  DC Comics
Ensiesiintyminen:  Superman nro 303 (syyskuu 1976)
Henkilötiedot
Oikea nimi:  Albert Michaels (1) Joe Martin (2)
Ryhmäsidokset:  (1) KALLO (2) Salainen superrikollisten yhteisö
Henkilöllisyydet:  (I) Albert Michaels (II) "Joe" Martin
Voimat:  (I) Atomiräjähteet (II) Yliluonnolliset voimat, energia-ammukset, radioaktiivisuus.
Atomikallo on superroisto DC Comicsin universumissa. Atomikallosta on ollut kaksi eri versiota. Atomikallo on tullut tunnetuksi Teräsmiehen vastustajana.
Sarjakuvissa > Albert Michaels

Albert Michaels oli loistava, mutta aidosti epäystävällinen tiedemies-hallinnoija S.T.A.R. Laboratoriossa, jolla oli harvinainen hermoston häiriö, joka oikosulki hänen aivojensa sähköimpulssit aiheuttaen kivuliaita ja hallitsemattomia kohtauksia. Kun hän ei löytänyt parannuskeinoa, hän otti salaa yhteyttä SKULL-rikollisjärjestöön, ja he istuttivat hänelle radium-käyttöisen laitteen, joka oli suunniteltu valjastamaan hänen hermohäiriönsä tappaviksi atomi "aivoräjäytyksiksi" vastineeksi siitä, että hänestä tuli heidän agenttinsa. Näitä henkisiä räjähdyksiä oli kuitenkin vaikea hallita, ja ne vain pahensivat hänen tilaansa. Hän syytti tilanteesta Teräsmiestä sen jälkeen, kun Teräsmies vangitsi ainoat SKULL-tutkijat, jotka olisivat voineet parantaa hänet. Kostoa vannoen ilkeä nero puki ylleen erottuvan keltaisen ja vihreän pukunsa visiirillä varustetun kallonpäällisen naamion kanssa, kutsui itseään Atomikalloksi, ja lopulta hänestä tuli organisaation johtaja, joka lensi ympäriinsä tyylikkäässä kallonmuotoisessa ilmatyynyaluksessa, jonka hän oli suunnitellut apunaan hänen vastaavasti pukeutunut rakastaja Felicia, joka oli pantteri, jonka hän oli keinotekoisesti kehittänyt ihmismuodoksi.
Sarjakuvissa > Joseph Martin

Oppilas Joseph Martin oli rutiinitarkastuksessa S.T.A.R. Laboratoriossa kun häneen iski voimakas säde Dominatorsin geenipommista, joka antoi hänelle yliluonnolliset voimat ja sai hänen ihonsa muuttumaan näkymättömäksi. Myöhemmin kun joukko rikollisia hyökkäsi hänen kimppuunsa hän sai iskun päähänsä ja hän otti "Atomikallon" puvun joka oli sankari vanhasta elokuvasta. Hän sai myös valtavan annoksen säteilyä mutta myöhemmin hän keksi tavan muuttaa sen energiasäteiksi. Hän taisteli Teräsmistä vastaan koska hän luuli että hän oli elokuvan roisto ja Lois Lanen johon hän rakastui.
Hän myöhemmin menetti osan voimistaan demoni Neronille. Joseph yritti toimia jäljellä olevilla voimillaan supersankarina mutta ilmaantui enemmän rikollisena.[lähde? ]
Muussa mediassa

Joseph Martinin versio Atomikallosta esiintyi animaatiosarjassa Justice League Unlimited, jossa häntä ääninäytteli Lex Lang.
Albert Michaelsin versio Atomikallosta esiintyi Young Justice animaatiosarjassa jaksossa "Revelation".
Joseph Martinin versio Atomikallosta esiintyi animaatioelokuvassa Superman vs. The Elite, jossa häntä ääninäytteli Dee Bradley Baker.
Badugi

Badugi (tai Badougi tai Padooki) on Aasiasta kotoisin oleva korttipeli, jota pelataan 52 kortin korttipakalla (ei jokereita). Badugi on siitä erikoinen pokeripeli, että siinä jaetaan neljä korttia ja matalin korttiyhdistelmä voittaa.
Pelin kulku

Aluksi jakajasta kaksi seuraavaa maksaa sokkopanokset ja kolmas aloittaa panostuskierroksen maksaen sokkopanoksen tai korottaen panoksen (riippuen limiittirajoista) tai luovuttaen käden.
Kun panostuskierros on ohi (kaikki maksanut tai luovuttaneet) voivat pelaajat halutessaan vaihtaa kädestään nollasta neljään korttia. Jaon jälkeen on jälleen panostuskierros, jossa (limiittipeleissä) panos on kaksi kertaa ensimmäisen kierroksen jälkeen. Kaiken kaikkiaan vaihtoja on kolme ja viimeisen panostuskierroksen jälkeen on korttien paljastus.
Käsien paremmuusjärjestys

Badugissa huonoin mahdollinen käsi voittaa (ässä (merkitään A) on pienin ja kuningas (merkitään K) on suurin). Mailla ei ole arvojärjestystä. Badugissa ei kuitenkaan pelaaja saa pelata korteilla, jotka pariutuvat tai ovat samaa maata kuin toinen kortti, joten pelaaja voi käyttää vain eri maata sekä eriarvoisia kortteja. Samoin hän, joka voi käyttää eniten kortteja (parhaimmillaan neljä) voittaa aina hänet, joka joutuu käyttämään vähemmän kortteja. Jos pelaajilla on saman verran käytettäviä kortteja, pelaaja, jolla on pienin "hai" eli korkein kortti (kuningas suurin, ässä pienin) voittaa.
Käsien paremmuusjärjestys > Esimerkkejä

Paras mahdollinen käsi on esimerkiksi A♦ 2♠ 3♥ 4♣ (mailla ei väliä).
Kädestä A♣ 2♥ 4♣ 5♠ pelaaja ei voi käyttää korttia 4♣, koska se on samaa maata kuin A♣.
Kädestä 5♦ 5♣ 7♥ 9♥ pelaaja voi pelata vain kortella 5♦ ja 7♥ koska 5♣ on samanarvoinen ja 9♥ samaa maata
Käsi A♦ 2♥ 7♣ 9♠ voittaa käden A♥ 6♦ 9♠ K♣ tai käden 3♥ 4♦ 5♠ 5♣.
Paras mahdollinen käsi, 4-high badugi
Beuramseureul joh-ahaseyo?

| Beuramseureul joh-ahaseyo?> 브람스를 좋아하세요? |
| --- | --- |
Tyyli:  draama
Kestoaika:  70 min
Pääosissa:   Park Eun-bin  Kim Min-jae 
Alkuperämaa:   Korean tasavalta
Verkko:   SBS
Esitetty:  31. elokuuta 2020 – 20. lokakuuta 2020
Jaksoja:  16
Tuotanto
Tuotantoyhtiö(t):  Studio S
Aiheesta muualla
Virallinen sivusto
IMDb
Beuramseureul joh-ahaseyo? (hangul: 브람스를 좋아하세요?, engl. Do You Like Brahms?) on televisioyhtiö SBS:n esittämä eteläkorealainen draamasarja. Sen päärooleissa ovat Park Eun-bin ja Kim Min-jae.
Aiheesta muualla

Viralliset kotisivut
Berberiskinkki

| Berberiskinkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae
Suku::  Silmäluomiskinkit Eumeces
Laji::  schneiderii
Kaksiosainen nimi
 Eumeces schneiderii  Daudin, 1802 
Katso myös
   Berberiskinkki Wikispeciesissä   Berberiskinkki Commonsissa 
Infobox OKNimi-testi OK: 
Berberiskinkki eli mandariiniskinkki (Eumeces schneiderii) on skinkkien (Scincidae) heimoon kuuluva liskolaji.
Berberiskinkki elää luonnossa hiekkaisilla aroilla ja kallioseuduilla Libyassa, Egyptissä, Kyproksella sekä Lähi-idässä. Berberiskinkit ovat sopeutuneet kaivelemaan hiekkaisilla elinalueillaan. Kuumalla, kuivalla elinalueellaan kaivavat skinkit löytävät hiekan alta piilottelevia pieneläimiä, sekä suojan paahteelta, kuivuudelta ja saalistajilta.
Ulkonäkö ja koko

Liskon suomupeite on sileä ja kiiltävä. Väritys on selkäpuolelta harmahtava ja kelta- ja oranssitäpläinen, kyljessä kulkee usein kellertävä juova ulottuen poskiin asti. Lisko kasvaa noin 30–40 cm:n mittaiseksi.
Elintavat

Berberiskinkit syövät pieniä hyönteisiä kuten sirkkoja ja kovakuoriasia, hämähäkkejä, kotiloita, pieniä liskoja sekä hedelmiä.
Berberiskinkit ovat suosittuja terraarioliskoja, vaikkakin ne ovat usein Egyptistä tuotuja luonnosta pyydettyjä yksilöitä. Suomessa on saatu berberiskinkkejä lisääntymään terraario-oloissa. Terraariossa tulee olla lämpölampun alla Terraarion toisen pään pitäisi olla 38-42 astetta ja toisen 24 astetta[lähde? ].
Austefjordin kirkko

| Austefjordin kirkko Austefjord kyrkje |
| --- | --- |
 Kirkko vuonna 2012.
Sijainti:  Volda, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1766
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Austefjordin kirkko (norj. Austefjord kyrkje) on Voldan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1766.
Aiheesta muualla

Kuvia tai muita tiedostoja aiheesta Austefjordin kirkko Wikimedia Commonsissa
Bedlamin kuutio

Bedlamin kuutio

Bedlamin kuutio on Bruce Bedlamin kehittämä älypeli, jossa on tarkoituksena rakentaa 13 erilaisesta palasta 4 x 4 x 4 -kuutio. Bedlamin kuutiolla on kaiken kaikkiaan 19 186 erilaista ratkaisua, mutta jo yhdenkin ratkaisun keksiminen pelkästään kokeilemalla on aikaa vievää palojen erilaisuuden ja monimutkaisuuden takia.
Aiheesta muualla

Bedlamin kuutio (Arkistoitu – Internet Archive) (englanniksi)
Bedlamin kuution ratkaisija (englanniksi)
Atlantinpurjekala

| Atlantinpurjekala |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Purjekalat Istiophoridae
Suku::  Istiophorus
Laji::  albicans
Kaksiosainen nimi
 Istiophorus albicans  (Latreille, 1804) 
Katso myös
   Atlantinpurjekala Wikispeciesissä   Atlantinpurjekala Commonsissa 
Infobox OKNimi-testi OK: 
Atlantinpurjekala (Istiophorus albicans) on purjekalojen (Istiophoridae) heimoon kuuluva kalalaji. Sen kuvasi tieteelle ensimmäisen kerran Pierre André Latreille vuonna 1804.
Koko ja ulkonäkö

Atlantinpurjekala on suurikokoinen kala; se voi kasvaa 315 senttimetrin mittaiseksi ja painaa lähes 60 kilogrammaa. Laji on hopeakylkinen ja sillä on suuri, purjetta muistuttava piikikäs selkäevä. Atlantinpurjekalaa luullaan joskus sen sukulaiseksi purjekalaksi (Istiophorus platypterus).